Daniel Westling Bernadotte

miniatura|O príncipe Daniel de Suecia en maio de 2013
**Olof Daniel Westling Bernadotte**, nado como **Olof Daniel Westling** o 15 de setembro de 1973 en Örebro, é o consorte da princesa Vitoria de Suecia. Desde o 19 de xuño de 2010, data da súa voda, é **príncipe Daniel** e duque de Västergötland. A parella ten dous fillos, a princesa Estela e o príncipe Óscar.
O seu título oficial é *A súa alteza real Daniel, príncipe de Suecia, duque de Västergötland*. e está anotado no rexistro civil como Olof Daniel Westling Bernadotte.

## Traxectoria 
miniatura|Daniel Westling coa súa dona e a filla durante a voda da princesa Madalena e Christopher O'Neill o 8 de xuño de 2013.
### Primeiros anos 
O pai, Olle Westling, era traballador dos servizos sociais do concello de Sandviken e a nai, Ewa Westling, traballadora dos servizos postais. A familia viviu inicialmente en Almby, integrado en Önebro, onde se bautizou e a continuación mudouse ao concello de Falun e, finalmente, en Ockelbo e alí pasou a crianza Daniel Westling,  estudou na Raboskolan (grao 1-6) e despois na Perslundaskolan (7-9) en Ockelbo, e logo entre 1989 e 1991 no Hammargymnasiet de Sandviken.

Realizou o servizo militar no rexemento Hälsinge en Gävle. e realizando logo un curso de adestrador persoal en Safe-Education en Sundbyberg. Logrou un traballo no ximnasio Master Training de Regeringsgatan en 1997 e o ano seguinte rexistrou unha sociedade unipersoal para traballar como masaxista e adestrador persoal.

En 2004 fundou a compañía *Master Training AB.* en Estocolmo, con Westling como director executivo e membro do consello de administración co 70 por cento das accións, mentres Patrik Vrbanc e Lars Hellström tiñan o 15 por cento de cada un. Máis tarde tivo as mesmas atribucións na compañía Balance e foi membro do consello de administración do Brasil Development 

### Matrimonio 
Daniel Westling coñeceu a princesa Vitoria cando o contrataron como o adestrador persoal da princesa herdeira, e ao pouco comezaron unha relación que se fixo pública no verán de 2002. 
Desde 2007 vivía coa princesa na residencia oficial dela no palacio de Drottningholm pero non foi ata o 1 de xullo de 2008 que se oficializou, alugando Westling un apartamento dentro do complexo de Drottningholm. O 24 de febreiro de 2009 anunciouse o compromiso entre Daniel Westling e a princesa herdeira no Palacio Real de Estocolmo, renunciando nos meses seguintes aos seus cargos nas empresas, mantendo así e todo as súas accións. O 19 de xuño de 2010 casou con Vitoria de Suecia na catedral de Estocolmo e o 15 de novembro a parella mudouse para o palacio Haga en Solna. A parella tivo o seu primeiro fillo, a princesa Estele, o 23 de febreiro de 2012 e o seu segundo, o príncipe Óscar, o 2 de marzo de 2016.

## Papel na familia real 
miniatura|158x158px|Escudo de armas do príncipe Daniel
Plo seu matrimonio coa herdeira ao trono Daniel Westling entrou oficialmente na familia real e recibiu , por nomeamento do rei Carl Gustaf, o tratamento e título seguinte:  "A súa alteza real Daniel, príncipe de Suecia, duque de Västergötland". Non obstante non está na orde de sucesión ao trono nin pode ser rexente. Como membro da familia real intervén en actos oficiais, canda a princesa herdeira ou en solitario. O seu programa oficial de actividades está coordinado pola casa da princesa herdeira no Palacio Real, onde o príncipe e o seu secretario teñen oficinas. Foi patrón de importantes eventos deportivos, como os Xogos Mundiais de Transplantados de 2011, a Eurocopa de feminina de fútbol de 2013 ou o Campionato do mundo de hóckey sobre xeo de 2013. Desde 2011 é membro honorario da Fundación Hjärt-Lungfonden.

O seu escudo de armas deseñouno o heraldista do Estado, Henrik Klackenberg e foi confirmado polo rei. O escudo é, como a coroa da princesa Vitoria, unha variante do Grande Escudo do Reino de Suecia, substituíndo o terceiro cuartel polas armas de Västergötland e con coroa principesca. No abismo figura o seu brasón persoal, baseado no escudo do concello de Ockelbo.

## Galería de imaxes 

Ficheiro:Sweden´s Crownprincess and mr Daniel Westling.jpg|A princesa herdeira Vitoria e o príncipe Daniel nas celebracións do día nacional en Skansen, 6 de xuño de 2010.
Ficheiro:Prins Daniel hälsar på Kofi Annan..jpg|O príncipe Daniel cumprimentando a Kofi Annan do día da lembranza do Holocausto,  27 de xaneiro de 2012.
Ficheiro:Kungafamiljen & prinsessan Estelle på slottet.JPG|O príncipe Daniel co resto da familia real no 66ª aniversario do rei Carl XVI Gustaf, 30 de abril de 2012.
Ficheiro:Prins Daniel, Kronprinsessan Victoria och prinsessan Estelle -3.jpg|O príncipe Daniel, a princesa Vitoria e a princesa Estela, o 6 de xuño de 2013.
Ficheiro:Princess Estelle and Prince Daniel in 2014.jpg|O príncipe Daniel e a princesa Estela o 12 de marzo de 2014.

## Ordes e condecoracións 
### Suecia 
* ligazón=Sverige|alt=Sverige|borda|22x22px Cabaleiro e comandante da Orde dos Serafíns. Nomeado logo do seu casamento o&nbsp;19 de xuño de 2010
* ligazón=Sverige|alt=Sverige|borda|22x22px Comandante da Orde da Estrela Polar (levando &nbsp;a insignia dende o 1 de outubro de 2013

### Estranxeiro 
* ligazón=Estland|alt=Estland|borda|22x22px Gran Cruz&nbsp;da&nbsp;Orde da Cruz da Terra Mariana&nbsp;(12 de xaneiro de 2011)
* ligazón=Finland|alt=Finland|borda|22x22px Gran Cruz da Orde da Rosa Branca de Finlandia&nbsp;(17 de abril de 2012)

## Notas